
ДО
ОБЩИНСКИ СЪВЕТ
ПОМОРИЕ

    ДОКЛАДНА    ЗАПИСКА

ОТ ИВАН АЛЕКСИЕВ - КМЕТ НА ОБЩИНА ПОМОРИЕ
ОТНОСНО : АКТУАЛИЗАЦИЯ НА БЮДЖЕТ 2024 Г.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл.21, ал.1, т.6, чл.52, ал.1 от Закона за местното самоуправление и местната администрация и чл.124 ал.2 и ал.3 от Закона за публичните финанси и във връзка с чл.23 ал.2 и ал.3  от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Поморие, 

ВНАСЯМ ЗА ОБСЪЖДАНЕ
Предложение за актуализация  на бюджета на Община Поморие за 2024 г. 

Мотиви:
След изготвяне на касовия отчет за изпълнението Бюджета на общината към 31.10.2024 г. бе направен обстоен анализ на събираемостта на приходите и извършените разходи. 
Предлага се актуализация на бюджета на Общинска администрация в посока увеличение. В частта на приходите тя засяга нарастване на планираните средства от 580 000 лв. по подпараграф 27-05 «Такса за ползване на пазари и тържища» с 390 000 лв. и по                               подпараграф 27-29 «Други общински такси» при план 1 200 000 лв. с 450 000 лв. Завишението на събираемостта произлиза от това, че след изготвянето и приемането бюджета на общината за 2024 г. са направени промени в Наредба № 11 За определянето и администрирането на местните такси и цени на услуги и права на  територията на Община Поморие.  Актуализация се предлага и по подпараграф 28-02 «Глоби, санкции, неустойки, наказателни лихви, обезщетения и начети“ с план 430 000 лв. Генерираните средства към 31.10.2024 г. са в размер на 437 692 лв., част от тях с извънреден характер. Този факт позволява извършването на поредна актуализация по посочената част от бюджета с 30 000 лв. 
	С първоначалния бюджет на общината бе предвидено възстановяване на временна финансова помощ от МБАЛ Поморие, но с Решение 257/30.07. 2024 г.  на Общински съвет Поморие това възстановяване се намаля с 639 720 лв. 
	При направения анализ за касовото изпълнение на бюджета се установи и наличието на неусвоен лимит – разходи за персонал в държавна дейност „Общинска администрация“. Целта на актуализацията е да се усвоят средствата от държавния бюджет предназначени за трудови възнаграждения и осигуровки на служителите от „Общинска администрация“ за делегирани от държавата дейности.
		С цел осигуряване на ресурс за разплащане на текущи нужди е рационално да се завишат лимитите на някои от дейностите в рамките на осигурения приход и да се извърши преразпределение на част от планираните средства в първоначалния бюджет на Общината.  Предложените промени са както следва:
	- В дейност 122 „Общинска администрация“ /дофинансиране на държавни дейности/ актуализацията е в намаление на средствата за трудови възнаграждения и осигуровки на общинска администрация в размер на 230 000 лв.
	- За дейност 283 „Превантивни дейности за намаляване на последиците от бедствия и аварии“ се предвижда осигуряване на допълнителни средства – 20 000лв., поради настъпващия зимен сезон.
	- За дейност 606 „Изграждане, ремонт и поддръжка на уличната мрежа“ и дейност 832 „Служби и дейности по поддържане, ремонт и изграждане на пътища“ е предвиден допълнителен ресурс за текущ ремонт на улици по населените места и общинските пътища общия размер на това увеличение е 614 310 лв.
	- В дейност 619 „Други дейности по жилищното строителство, благоустройството и регионалното развитие“  плана за разходите е завишен с цел осигуряване текущ ремонт на детски площадки в кв. „Св. Георги“, гр. Поморие  в размер на 106 000 лв..
	- В дейност 714 “Спортни бази за спорт за всички“ се завишава плана за разходите с 36 000 лв., като е отразено искането на ОМСК „Циклон“ за закупуване на лодка с извънбордов двигател и подемен кран с телфер.
	- Увеличение на плана за разходите със 105 000 лв. в дейност 831 „Управление, контрол и регулиране на дейностите по транспорта и пътищата“ е свързано с обезпечаване на пътни знаци и маркировка, спазвайки изискванията на Наредбата за сигнализация на пътищата с пътни знаци.	
	- С оглед правилното счетоводно отразяване за изготвяне на филма „Богатствата на Поморие и региона“, е направена компенсирана промяна на плана за разхода в размер на 21 600 лв. от дейност 865 „Други дейности по туризма“, на текущия бюджет в същата дейност, §52-19  на Капиталовата програма.
	- Актуализация е предвидена и в дейност 898 “Други дейности по икономиката“ в следствие на повече заведени и спечелени дела от ЧСИ за събиране на дължими данъци и такси от длъжници, съдебни разноски и обезщетения.		 
	Предложената актуализация в общинските предприятия е в резултат на реализирани икономии по съответните параграфи от Приложение № 1.


	За реализиране на Капиталовата програма на Общината е необходима следната актуализация:
- В Приложение № 2 е отразена актуализация на обектите по Капиталовата програма, финансирани с Целева Субсидия за Капиталова Разходи, която включва отпадане на обект „Проектиране и изграждане на КПС в гр. Ахелой“ /§52-03, д. 604/ за 67000 лв. и остатък при  „Изграждане на светофарна уредба в кръстовище на ул. „Княз Борис I“  и ул. „ Мусала““ /§52-03, д. 606/ в размер на 13 231 лв. С освободените средства от 80 981 лв. се финансира обект „ОР на участък от ул. „Проф. Стоянов“ с осигуряване на крайулично паркиране“ / § 51-00, д.606/.
	- Предложението за актуализация на Капиталовата програма, финансирана със средства от общинския бюджет включва компенсирани промени между обекти и отпадане изпълнението на такива, видно в Приложение № 1. – „Капиталови разчети“. Отпада закупуването на лек автомобил за ОП „ОГСС“ и придобиване на Контейнер – офис за пасажерско пристанище. Компенсирани промени се предлагат между обект „Мултимедия“ по  §52-03 „Придобиване на друго оборудване, машини и съоръжения“, дейност 740 „Музеи, худ. галерии, паметници на културата с национален и регионален характер“ се намаля с 9 000 лв. като се създава нов „Невестински носии – 3 бр.“ -§ 52-19, дейност 740.
	- Има и постъпили предложения за включване на нови капиталови обекти, които предлагаме да се включат в инвестиционната програма на общината, а именно в § 51-00 „Проект за ОР на подпорна стена в с. Дъбник“ – 13 020 лв. и §52-03, д. 603 „Помпа за минерална вода в с. Лъка“ за 2 600 лв.
	- Налага се и актуализация на обект „ОР на участък от ул. „Проф. Стоянов“ с осигуряване на крайулично паркиране“, от 1 202 553 лв. на 1 004 303 лв. - дейност 606, §51-00 „Основен ремонт на дълготрайни материални активи“. Причина – по-късно стартиране изпълнението на обекта и невъзможност за довършването му до края на 2024 г.. Поради това той ще остане като преходен обект за 2025 г. .

Ето защо, предлагам да вземете следното решение:


Проект!

Р Е Ш Е Н И Е
На основание чл.21, ал.1, т.6, чл.52, ал.1 от Закона за местното самоуправление и местната администрация и чл.124 ал.2 и ал.3 от Закона за публичните финанси и във връзка с чл.23 ал.2 и ал.3  от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Поморие, Общински съвет - Поморие
1. Приема промяната на приходната част, капиталовия и текущия бюджет на Община Поморие, отразени в Приложение № 1
	2. Одобрява промените при разпределението на целевата субсидия за капиталови разходи в размер на 1 492 600  лв., съгласно Приложение № 2
	3. Променя Приложение № 7 от свое решение  № 87 от 13.02.2024 г.   за приемане Бюджета на Община Поморие за 2024 година, считано от 01.10.2024 г.
4. Допълва т. 10 от свое решение № 87 от 13.02. 2024 г. за приемане Бюджета на Община Поморие за 2024 година с „или 15 на сто от средногодишния размер на отчетените разходи за последните четири години /съгл. чл.94 ал.3, т.1 от Закона за публичните финанси /ЗПФ//
5. Допълва т. 11 от свое решение № 87 от 13.02. 2024 г. за приемане Бюджета на Община Поморие за 2024 година с „или 50 на сто от средногодишния размер на отчетените разходи за последните четири години /съгл. чл.94 ал.3, т.2 от ЗПФ/.
 6.  Допуска предварително изпълнение на основание чл. 60, ал.1 от АПК,  поради кратките срокове за предприемане на действия за изпълнение на взетите решения.
Приложенията са неразделна част от решението.


	
ИВАН АЛЕКСИЕВ
КМЕТ НА ОБЩИНА ПОМОРИЕ


Съгласувал,
Янчо Илиев, зам.кмет”БФ”

Изготвил,
Д.Косталова, ДД “БФСД“ 

